গণমাধ্যমের উপর আস্থা রাখছি এ জন্য যে, বর্তমান সময়ে একমাত্র আশার আলো হয়ে দেখা দিয়েছে আমাদের গণমাধ্যম। আজ যদি এ দেশে গণমাধ্যম কার্যকরী ভূমিকা না রাখতে পারত দেশের পরিস্থিতি কি হতে পারত তা সহজেই অনুমেয়। আমাদের দেশে বড় দুটি দলেই নেই গণতন্ত্রচর্চা। তারা নির্বাচনের সময় করছে মনোনয়ন বাণিজ্য। শোনা যায় কেউ কেউ দায়িত্বে থাকেন নির্বাচনী ব্যয় যোগানের। যারা এই দায়িত্বে থাকেন তাদের সাতখুন মাফ তা বলাই বাহুল্য। স্বাভাবিকভাবেই রাজনৈতিক দুর্বৃত্তায়ন হবে। দল থেকে মনোনয়ন দেয়ার ক্ষেত্রে সবদিক বিবেচনা করা হয়। শুধুমাত্র দুর্নীতির দিকটি ছারা। অনেকক্ষেত্রে দুর্নীতিই হয় সফলতার মাপকাঠি। শোনা যায় সংসদীয় আসনে একবার নির্বাচন করতে পাঁচ/ ছয় কোটি টাকা খরচ হয়?